PATVIRTINTA

Rokiškio rajono savivaldybės mero

2024 m. gegužės 28 d. potvarkiu Nr. MV-279

**KONKURSO ,,GRAŽIAUSIA SODYBA ROKIŠKIO KRAŠTE-2024“ NUOSTATAI**

#### **I. BENDROSIOS NUOSTATOS**

1. Konkurso ,,Gražiausia sodyba Rokiškio krašte-2024“ (toliau – Konkursas) nuostatai reglamentuoja konkurso organizavimo tvarką, vertinimo kriterijus, išrenkant gražiausią sodybą Rokiškio rajone.

2. Konkurso tikslas įvertinti sodybas, kuriose akcentuojama:

2.1. išsaugotos, atkurtos etnografinės tradicijos aplinkoje;

2.2. kūrybiškos augalų, pastatų ir aplinkos vienovė;

2.3. Aukštaitijai būdingi tradiciniai sodybų elementai;

2.4. atvirumas bendruomeninėms reikmėms, edukacijai.

**II. KONKURSO ORGANIZAVIMAS**

3. Konkurse gali dalyvauti miestų, miestelių, kaimų, gyvenviečių, vienkiemių sodybų savininkai, kreipdamiesi į Konkurso vertinimo komisiją (toliau – Komisija) el. p. [a.gaveniene@rokiskis.lt](mailto:a.gaveniene@rokiskis.lt) arba seniūnijos seniūną. Konkurso dalyvių kandidatūras Komisijai taip pat gali siūlyti organizacijos, bendruomenės, seniūnijos, asmenys.

4. Konkursą organizuoja Komisija, sudarytą Rokiškio rajono savivaldybės mero potvarkiu.

5. Konkursas vykdomas 2024 m. liepos – rugpjūčio mėn. Apsilankymai suderinami su seniūnais ir sodybų šeimininkais.

6. Kiekvienos seniūnijos seniūnai Komisijai iki liepos 20 d. turi pateikti seniūnijos gražiausių sodybų sąrašą (3-6 sodybas, kiekvienai kategorijai po 1-2 sodybos).

**III. VERTINIMO TVARKA IR KRITERIJAI**

7. Sodybos vertinamos pagal vertinimų lentelėje (pridedama) nustatytus kriterijus.

8. Sodybos skirstomos į tris kategorijas:

* miestų,
* miestelių- kaimų- gyvenviečių;
* vienkiemių.

9. Komisijos sprendimas apie Konkurso rezultatus įforminamas protokolu, sumuojant visų vertinimo komisijos narių vertinimo balus.

10. Konkurso laimėtojomis pripažįstamos sodybos, susumavus balus, paskirtus kiekvieno vertinimo komisijos nario.

**IV. KONKURSO LAIMĖTOJŲ PAGERBIMAS IR APDOVANOJIMAS**

11. Konkurso nugalėtojai-gražiausių sodybų šeimininkai pagerbiami ir apdovanojami viešai, iškilmingoje aplinkoje.

12. Laimėtojams įteikiami diplomai, padėkos raštai, atminimo dovanos.

13. Gražiausių sodybų nuotraukos talpinamos savivaldybės interneto tinklapyje- [www.rokiskis.lt](http://www.rokiskis.lt) .

**V. BAIGIAMOSIOS NUOSTATOS**

14. Informacija apie konkursą ir Konkurso nuostatai skelbiami Rokiškio rajono savivaldybės interneto tinklapyje www.rokiskis.lt .

\_\_\_\_\_\_\_\_\_\_\_\_\_\_\_\_\_